Unionin yleisen tuomioistuimen tuomio 28.2.2024 – Passalacqua v. komissio
(Asia T-318/22)1
(Henkilöstö – Virkamiehet – Ylennys – Ylennysvuosi 2021 – Päätös jättää kantaja ylentämättä palkkaluokkaan AD 11 – Henkilöstösääntöjen 45 artikla – Vastaavuussääntö – Ansioiden vertailu – Perusteluvelvollisuus – Ilmeinen arviointivirhe – Harkintavallan väärinkäyttö – Vastuu – Aineellinen ja aineeton vahinko)
Oikeudenkäyntikieli: italia
Asianosaiset
Kantaja: Roberto Passalacqua (Bryssel, Belgia) (edustaja: asianajaja G. Belotti)
Vastaaja: Euroopan komissio (asiamiehet: M. Brauhoff ja L. Hohenecker)
Oikeudenkäynnin kohde
Kantaja vaatii SEUT 270 artiklaan perustuvalla kanteellaan yhtäältä kumoamaan Euroopan komission päätöksen, jolla se jätti kantajan ylentämättä palkkaluokkaan AD 11 ylennysvuoden 2021 yhteydessä (jäljempänä riidanalainen päätös), komission 1.4.2022 tekemän päätöksen, jolla se hylkäsi valituksen R/630/21, sekä komission päätöksen, jolla se ylensi ylennettyjen virkamiesten luetteloon kirjatut virkamiehet palkkaluokkaan AD 11 ylennysvuoden 2021 yhteydessä, ja toisaalta toissijaisesti korvausta vahingosta, joka hänelle on väitetysti aiheutunut riidanalaisen päätöksen ja hänen esimiestensä tekemän päätöksen, jolla jätettiin julkaisematta kokonaisuudessaan 14.1.2021 pidetyssä pyöreän pöydän keskustelussa pidetty esitys, johdosta.
Tuomiolauselma
Kanne hylätään.
Roberto Passalacqua velvoitetaan korvaamaan oikeudenkäyntikulut.
____________
1 EUVL C 276, 18.7.2022.